**Valsts sabiedrībai ar ierobežotu atbildību „Latvijas Nacionālā opera un balets”**

**Par valsts sabiedrības ar ierobežotu atbildību „Latvijas Nacionālā opera un balets” statūtu apstiprināšanu**

Ņemot vērā Saeimas 2024.gada 17.oktobrī pieņemtos grozījumus Latvijas Nacionālās operas un baleta likumā (stājušies spēkā 2024.gada 25.oktobrī), pamatojoties uz Latvijas Nacionālās operas un baleta likuma 2.panta trešo daļu un pārejas noteikumu 14.punktu, Publiskas personas kapitāla daļu un kapitālsabiedrību pārvaldības likuma 46.panta pirmo un piekto daļu, 65.panta otro daļu un 66.panta pirmās daļas 7.punktu, Komerclikuma 144.panta pirmo daļu un 218.panta otro daļu, un Ministru kabineta 2015.gada 4.augusta noteikumu Nr.454 „Noteikumi par publiskas personas sabiedrības ar ierobežotu atbildību tipveida statūtiem” 1.1.punktu un 1.pielikumu, Kultūras ministrija valsts kapitāla daļu turētāja pārstāves – kultūras ministres Agneses Lāces personā, kura rīkojas uz Latvijas Nacionālās operas un baleta likuma 2.panta pirmās daļas pamata, pārstāvot visu valsts sabiedrības ar ierobežotu atbildību „Latvijas Nacionālā opera un balets”, reģistrācijas Nr.40103208907, (turpmāk – kapitālsabiedrība) reģistrēto pamatkapitālu, nolemj:

1. Apstiprināt kapitālsabiedrības statūtus jaunā redakcijā (pielikums).
2. Uzdot kapitālsabiedrības atbildīgajam darbiniekam sagatavot un iesniegt noteiktā kārtībā Ministru kabinetā rīkojuma projektu par Ministru kabineta 2015.gada 2.septembra rīkojuma Nr.470 „[Par valsts sabiedrības ar ierobežotu atbildību „Latvijas Nacionālā opera un balets” statūtu apstiprināšanu](https://likumi.lv/ta/id/257124-par-valsts-sabiedribas-ar-ierobezotu-atbildibu-latvijas-nacionala-opera-statutu-apstiprinasanu)” atzīšanu par spēku zaudējušu.
3. Pilnvarot kapitālsabiedrības valdi parakstīt pieteikumu komercreģistra iestādei un 14 dienu laikā no šā lēmuma pieņemšanas dienas iesniegt komercreģistra iestādē kapitālsabiedrības statūtus jaunajā redakcijā, dalībnieku sapulces protokolu un lēmumu, kā arī citas Komerclikumā noteiktās ziņas, un saņemt nepieciešamos dokumentus.

Valsts kapitāla daļu turētāja pārstāve –

kultūras ministre (paraksts\*) A.Lāce

\* Dokuments ir parakstīts ar drošu elektronisko parakstu

Katajs 29263983

Marcis.Katajs@km.gov.lv